હાલમાં ક્રૉગર ટૉયૉટાના પ્રિયસ વાહનને કામમાં લાવી રહી છે. અત્યારે તો માણસ કારમાં હાજર રહે છે પરંતુ પરીક્ષણના બીજા તબક્કામાં માણસો વગર માત્ર કાર દ્વારા કરિયાણું પહોંચાડવાનું પરીક્ષણ થશે. સિનસિનાટી સ્થિત ક્રૉગર સિલિકૉન વેલી સ્ટાર્ટ અપ ન્યુરો સાથે ભાગીદારી કરી રહી છે. આ સ્ટાર્ટ અપ બે એન્જિનિયરોએ સ્થાપ્યું છે. તેઓ ગૂગલમાં સ્વંયચાલિત વાહન પર કામ કરતા હતા. ન્યૂરોના સહ સ્થાપક ડેવ ફર્ગ્યુસને કહ્યું કે અમારો હેતુ લોકોનો સમય બચાવવાનો છે, સાથે જ સલામતીપૂર્વક કામ કરવાનો પણ છે. સમય સાથે અમે સુધારા કરતા જઈશું.